stanford-oval/wikipedia huggingface dataset:
Daniel Ricciardo
Formula 1 -ura > Red Bull & AlphaTauri (2023–)

Ricciardo aloitti kauden 2023 Red Bullin varakuljettajana. Heinäkuussa ilmoitettiin, että Ricciardo siirtyy AlphaTaurin kuljettajaksi korvaten Nyck de Vriesin Unkarin Grand Prix’sta alkaen.
Ricciardo sijoittui Unkarin Grand Prix’ssa sijalle 13, sekä Belgian Grand Prix’ssa sijalle 16. Ricciardo loukkaantui Hollannin Grand Prix’n harjoituksissa. Hän ajautui seinään yrittäessään väistää radalla pyörähtänyttä Oscar Piastria, samalla murtaen kätensä ratin heilahtaessa. Hänet korvasi uusiseelantilainen Liam Lawson. Ricciardo palasi takaisin loppukaudeksi Yhdysvaltain GP:stä lähtien. Hän ajoi kauden ainoat pisteensä Meksikon GP:stä, jossa hän sijoittui seitsemänneksi. Ricciardo saavutti kauden aikana kuusi pistettä sijoittuen sarjan 17:nneksi.
Kaudella 2024 Ricciardo ajoi RB-tallin kuljettajana ajaen kolme pistesijaa sijoittuen parhaimmillaan kahdeksanneksi Kanadan GP:ssä. Singaporen GP:ssä Ricciardo ajoi kilpailun nopeimman kierroksen. Kilpailu jäi myös Ricciardon uran viimeiseksi tallin ilmoitettua Liam Lawsonin korvaavan Ricciardon loppukauden ajaksi tallin kuljettajana. Ricciardo saavutti viimeisellä F1-kaudellaan 12 pistettä sijoittuen sarjan 17:sta.
Formula 1 -tulokset > Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Paalu- paikat | Nopeimmat kierrokset | Pistesijat |
| --- | --- | --- | --- | --- | --- | --- | --- | --- | --- |
| 2011 | HRT-Cosworth | 27. | 11 | 0 | 0 | 0 | 0 | 0 | 0 |
| 2012 | Toro Rosso-Ferrari | 18. | 20 | 10 | 0 | 0 | 0 | 0 | 6 |
| 2013 | Toro Rosso-Ferrari | 14. | 19 | 20 | 0 | 0 | 0 | 0 | 7 |
| 2014 | Red Bull Racing-Renault | 3. | 19 | 238 | 3 | 8 | 0 | 1 | 16 |
| 2015 | Red Bull Racing-Renault | 8. | 19 | 92 | 0 | 2 | 0 | 3 | 13 |
| 2016 | Red Bull Racing-TAG Heuer | 3. | 21 | 256 | 1 | 8 | 1 | 4 | 20 |
| 2017 | Red Bull Racing-TAG Heuer | 5. | 20 | 200 | 1 | 9 | 0 | 1 | 14 |
| 2018 | Red Bull Racing-TAG Heuer | 6. | 21 | 170 | 2 | 2 | 2 | 4 | 13 |
| 2019 | Renault | 9. | 21 | 54 | 0 | 0 | 0 | 0 | 8 |
| 2020 | Renault | 5. | 17 | 119 | 0 | 2 | 0 | 2 | 14 |
| 2021 | McLaren-Mercedes | 8. | 22 | 115 | 1 | 1 | 0 | 1 | 13 |
| 2022 | McLaren-Mercedes | 11. | 22 | 37 | 0 | 0 | 0 | 0 | 7 |
| 2023 | AlphaTauri-Honda RBPT | 17. | 8 (7 starttia) | 6 | 0 | 0 | 0 | 0 | 1 |
| 2024 | RB-Honda RBPT | 17. | 18 | 12 | 0 | 0 | 0 | 1 | 3 |
| Yhteensä (14 kautta) | Yhteensä (14 kautta) | Yhteensä (14 kautta) | 258 (257 starttia) | 1 329 | 8 | 32 | 3 | 17 | 135 |
Formula 1 -tulokset > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Britannian GP 2011 |
| 2 | Ensimmäiset pisteet | 12 | Australian GP 2012 |
| 3 | Ensimmäinen palkintosija | 55 | Espanjan GP 2014 |
| 4 | Ensimmäinen voitto | 57 | Kanadan GP 2014 |
| 5 | 100 MM-pistettä | 57 | Kanadan GP 2014 |
| 6 | 200 MM-pistettä | 64 | Singaporen GP 2014 |
| 7 | Ensimmäinen nopein kierros | 69 | Abu Dhabin GP 2014 |
| 8 | 300 MM-pistettä | 75 | Monacon GP 2015 |
| 9 | 10 palkintosijaa | 82 | Singaporen GP 2015 |
| 10 | 400 MM-pistettä | 93 |  Espanjan GP 2016 |
| 11 | Ensimmäinen paalupaikka | 94 | Monacon GP 2016 |
| 12 | 100 kilpailua | 100 | Saksan GP 2016 |
| 13 | 500 MM-pistettä | 101 | Belgian GP 2016 |
| 14 | 600 MM-pistettä | 107 | Brasilian GP 2016 |
| 15 | 20 palkintosijaa | 115 | Monacon GP 2017 |
| 16 | 700 MM-pistettä | 117 | Azerbaidžanin GP 2017 |
| 17 | 800 MM-pistettä | 125 | Japanin GP 2017 |
| 18 | 10 nopeinta kierrosta | 130 | Australian GP 2018 |
| 19 | 900 MM-pistettä | 136 | Kanadan GP 2018 |
| 20 | 1 000 MM-pistettä | 157 | Kanadan GP 2019 |
| 21 | 1 100 MM-pistettä | 181 | Venäjän GP 2020 |
| 22 | 30 palkintosijaa | 182 | Eifelin GP 2020 |
| 22 | 1 200 MM-pistettä | 198 | Britannian GP 2021 |
| 23 | 200 kilpailua | 200 | Belgian GP 2021 |
| 24 | 1 300 MM-pistettä | 227 | Singaporen GP 2022 |
| 25 | Viimeinen kilpailu | 258 | Singaporen GP 2024 |
Kunniajäsenyydet ja palkinnot

Australian ritarikunnan jäsen (AM, 2022)
Aiheesta muualla

Kuvia tai muita tiedostoja aiheesta Daniel Ricciardo Wikimedia Commonsissa
Virallinen sivusto
Daniel Ricciardo Twitterissä
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Yhdysvallat 
Ricciardo HRT:n ratissa Italian GP:ssä kaudella 2011.
Ricciardo Toro Rosson ratissa Malesian GP:n harjoituksissa kaudella 2012.
Ricciardo Red Bullin ratissa Singaporen GP:ssä kaudella 2014.
Ricciardo Monacossa kaudella 2016
Akdes Nimet Kurat

Akdes Nimet Kurat  (22. huhtikuuta 1903, Kazan – 8. syyskuuta 1971, Istanbul) oli turkkilainen historioitsija ja akateemikko.
Kurat syntyi Berketin kylässä Tatarstanissa 1903. Hän valmistui Bugulman lukiosta 1920 ja jatkoi opiskelua Leningradissa ja Moskovassa. Kurat yritti matkustaa Saksaan jatkaakseen opiskelua siellä, mutta koska hän matkusti ilman passia hänet pidätettiin Puolassa. Kärsittyään puolen vuoden vankilatuomion hänet vapautettiin ja hän jäi puolalaiseen kylään, jossa hän työskenteli renkinä maatilalla. Tänä aikana hän oppi puhumaan puolaa. Turkin suurlähetystö myönsi hänelle passin, jonka turvin hän matkusti Istanbuliin marraskuussa 1924.
Kurat pääsi opiskelemaan Istanbulin yliopiston historian ja filosofian laitokselle, jossa hän muun muassa toimi tunnetun historioitsijan ja tulevan Turkin ulkoministerin Mehmet Fuat Koprulun assistenttina. Valmistuttuaan 1928 Kurat täydensi opintojaan Breslaun ja Hampurin yliopistoissa Saksassa. Hänestä tuli filologian tohtori Hampurissa 1933. Hän palasi Istanbuliin samana vuonna. 1930-luvun loppupuolella hän kiersi keski-Euroopassa tekemässä tutkimustyötä ja kävi myös luennoimassa Uppsalan ja Tukholman yliopistoissa. Hän palasi jälleen Turkkiin 1938 työskennellen aluksi kuraattorina ja myöhemmin Denizlin lukion historianopettajana. Hänet nimitettiin apulaisprofessoriksi Ankaran yliopistossa 1941 ja professoriksi 1944. 1960-luvulla hän erikoistui Turkin ja Venäjän yhteiseen historiaan ja julkaisi ensimmäisen kirjansa Türkiye ve Rusya ("Turkki ja Venäjä") Naton apurahan avulla 1962.
28. elokuuta 1971 Kurat loukkaantui vaikeasti linja-auto-onnettomuudessa matkalla Istanbuliin. 8. syyskuuta hän menehtyi vammoihinsa Kasim paššan sairaalassa Istanbulissa.
Vuosina 1933–1971 yhdeksää kieltä sujuvasti puhunut Kurat julkaisi useita tutkimuksia, artikkeleita ja kirjoja, joita on käännetty eri kielille. Sekä opettajana että tutkijana hän painotti usein lähteiden tärkeyttä historiallisessa tutkimuksessa.
Sivellin

Kiinalainen kalligrafi Sun Xinde pitää kuvassa sivellintä itämaiseen tapaan sormenpäillään pystyasennossa ja käyttää vain harjaksen kärkeä. Länsimaissa sivellintä pidellään yleensä kuin kynää, kulmassa paperiin nähden ja varsi etusormen sivua vasten tai rystysten alapuolella.
Sivellin tai pensseli on maalaamisessa käytettävä työväline, joka koostuu varresta ja siihen kiinnitetyistä karvoista tai muista harjaksista. Siveltimellä voidaan maalin lisäksi levittää liimaa tai lakkaa, tai puhdistaa pintoja. Taidemaalarit käyttävät erityyppisiä siveltimiä erilaisissa maalausmenetelmissä ja erilaisten vaikutelmien aikaansaamiseen.
Tyypit

Taidemaalarin siveltimet jaetaan pehmeäkarvaisiin siveltimiin ja koviin harjassiveltimiin. Pehmeitä siveltimiä ovat esimerkiksi näädän-, oravan- ja häränkarvasiveltimet sekä synteettiset pehmeäkarvaiset siveltimet. Pehmeät siveltimet kykenevät sitomaan runsaasti ohutta maalia säilyttäen samalla muotonsa, ja ne soveltuvat ohuiden väriliuosten käsittelyyn. Niitä käytetään pääasiassa vesivärimaalaukseen, mutta joskus myös akryyli- ja öljyvärimaalaukseen kuullotettaessa tai maalattaessa hyvin pieniä yksityiskohtia, tai temperan ja freskon varjostuksiin, tai keramiikan ja lasin yksityiskohtien maalaamiseen.
Kovia harjassiveltimiä tehdään sianharjaksista tai synteettisistä kuiduista. Ne ovat jäykkiä ja kimmoisia, ja ne ottavat paljon paksua maalia. Niitä käytetään erityisesti öljymaalaukseen ja akryylimaalaukseen. Ne sopivat paksujen, impastomaisten sivellinvetojen tekemiseen, suurikokoisiin maalauksiin, erikoislaatuisiin pintavaikutelmiin, frottage-vaikutelmiin sekä muottimaalauksiin.
Harjasosan ja varren liittymäkohdassa oleva hylsy määrittää siveltimen harjaksen muodon. Eri sivellintyyppejä ovat pyöreät siveltimet, lattasiveltimet sekä viistosiveltimet. Pyöreän siveltimen harjas on poikkileikkaukseltaan pyöreä, ja sen kärki on pyöristetty tai suippeneva. Lattasivellin on litteä ja sen kärki tasainen. Viistosivellin on litteä kuten lattasivellin, mutta sen kärki on pyöristetty.
Sivellinkoot merkitään numerosta 00 noin numeroon 16. Siveltimen varren koko on suhteessa harjasosan kokoon. Vesivärisiveltimet ovat 17–20 senttimetrin mittaisia, ja öljy-, alkydi- ja akryylisiveltimet 30–35 senttimetrin mittaisia.
Tavallisten siveltimien lisäksi on olemassa apukäyttöön tarkoitettuja erikoissiveltimiä. Näitä ovat esimerkiksi sulkasiveltimet, sulatussiveltimet ja sudit, mallinesiveltimet, töpötyssiveltimet, vernissasiveltimet sekä itämaiset siveltimet.
Historia

Varhaisimmat siveltimet tehtiin yleensä eläinten harjaksista, jotka sidottiin tikun päähän, tai pehmeistä karvoista, jotka kiinnitettiin sulkaan. Muinaisessa Egyptissä käytettiin ruokosiveltimiä, joissa ruo'on toinen pää murskattiin ja kuidut eroteltiin ja sidottiin. Euroopassa pehmeiden siveltimien varret kiinnitettiin 1800-luvulle saakka sulkien avulla, jolloin ne olivat aina pyöreitä. Metallihylsyjen käyttöönoton myötä siveltimistä voitiin tehdä myös litteitä.
Valmistus

Siveltimen karvan tuottavat erikoistuottajat, jotka ovat sitoneet ja leikanneet sen oikeanlaatuiseksi ja -kokoiseksi. Siveltimenvalmistaja kerää karvatukot sylinterinmuotoiseen astiaan eli sormustimeen, jonka avulla hän asettaa kaikki päät samalle tasolle. Hän valitsee kerrallaan oikean määrän karvoja ja muotoilee tukon oikean muotoiseksi pienemmässä sormustimessa. Hän sovittaa karvan hylsyyn ja varmistaa että karvojen näkyvät osat ovat samanmittaiset. Pitkät harjakset ja nailonsiveltimet eivät kaipaa sitomista, mutta suuret näädänkarvasiveltimet sidotaan puuvillalangalla. Viistosiveltimien hylsyt latistetaan pihdeillä. Hylsyt liimataan varsiin ja pyölletään koneessa, jotta ne puristuvat varsien ympärille. Irtokarvat nypitään pois ja sivellin kastellaan laimeaan liimaliuokseen, jotta sen muoto säilyy. Näädänkarvasiveltimien kärjen valmistaja muotoilee oikeaoppisesti huultensa välissä.
Huolto

Sivellin on pestävä käytön jälkeen, jottei maali koveta sitä käyttökelvottomaksi. Siveltimet pestään vedellä (akryyli- ja vesivärien käytön jälkeen) tai lakkabensiinillä (öljyvärien käytön jälkeen). Värin kuivumisesta riippuu se, kuinka nopeasti käytön jälkeen sivellin on pestävä.
Aiheesta muualla

Kuvia tai muita tiedostoja aiheesta Sivellin Wikimedia Commonsissa
Erityyppisiä siveltimenkärkiä. Kaksi vasemmanpuolimmaista ovat suippokärkinen pyörösivellin ja lattasivellin. Oikeanpuolimmaisin on kirjoitussivellin ja toinen oikealta laveeraussivellin.
Hannele Voionmaa

Greta Hannele Voionmaa (o.s. Kaaja, 28. joulukuuta 1953 – 1. tammikuuta 2016) oli suomalainen diplomaatti. Hän oli Suomen suurlähettiläs Algeriassa Algerissa 1. syyskuuta 2011 lähtien, jolloin Suomen edustuston toiminta palautui uudelleen paikalla olevan suurlähettilään johtamaksi suurlähetystöksi. Palattuaan Algerista syksyllä 2015 hän aloitti Eduskunnan puhemiehen ulkopoliittisena neuvonantajana.
Voionmaa aloitti ulkoministeriön palveluksessa vuonna 1981. Hän siirtyi suurlähettilääksi Algeriin ulkoministeriön Amerikan ja Aasian osastolta, jossa hän veti vuodesta 2008 lähtien ulkoministeriön sivilisaatioiden dialogit -hanketta. Voionmaa palveli lehdistö- ja kulttuuriosastolla ja protokollaosastolla vuoteen 2001, jolloin hän siirtyi toimimaan ulkoministeriön poliittisella osastolla turvallisuuspolitiikan ja kriisinhallinnan yksikössä. Suomen Pariisin-suurlähetystössä hän oli kahteen otteeseen, ensin kulttuurivirkamiehenä, jolloin tehtävään sisältyi Suomen Pariisin-instituutin perustamisen valmistelu, ja toistamiseen ulko- ja turvallisuuspolitiikan neuvoksena sekä Suomen että Ranskan EU-puheenjohtajakausilla.
Hyundai i20

Hyundai i20 on Hyundain vuodesta 2008 lähtien valmistama pieni henkilöautomalli, joka korvasi Hyundai Getzin. Se sijoittuu mallistossa pienemmän i10:n ja suuremman i30:n väliin.
Hyundai i20 PB (2008–2014)

| Hyundai i20 PB |
| --- | --- |

Valmistustiedot
Valmistusmaa:   Intia  Mosambik  Turkki
Valmistaja:  Hyundai
Valmistusvuodet:  2008–2014
Korimalli:  3-ovinen hatchback 5-ovinen hatchback
Luokka:  B-segmentti
Edeltäjä:  Hyundai Getz
Seuraaja:  Hyundai i20 (GB)
Teknisesti samankaltaisia:  Hyundai Accent (RB) Hyundai HB20 (HB) Hyundai HB20 (BR2) Hyundai ix20 Hyundai ix25 (GS) Hyundai Reina Hyundai Veloster (FS) Kia KX3 (KC) Kia Pegas Kia Rio (UB) Kia Soul (AM) Kia Venga
Tekniset tiedot
Pohjalevy:  Hyundai–Kia PB
Moottori:  R3 R4
Iskutilavuus:  1,1–1,6 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti
Ensimmäisen sukupolven i20 esiteltiin Pariisin autonäyttelyssä syksyllä 2008. Korimalleina ovat kolmi- ja viisioviset hatchbackit.
Vuoden 2009 Euro NCAP -kolaritestistä i20 sai tulokseksi täydet viisi tähteä.
Malli sai vuonna 2012 uudet ajovalot, puskurin ja etusäleikön. Uutena dieselmoottorina oli 1,1 CRDi (75 hv), joka korvasi aiemman 1,4-litraisen.
Hyundai i20 GB (2014–2020)

| Hyundai i20 GB |
| --- | --- |

Valmistustiedot
Valmistusmaa:   Algeria  Intia  Iran  Turkki
Valmistaja:  Hyundai
Valmistusvuodet:  2014–2020
Korimalli:  3-ovinen hatchback 5-ovinen hatchback
Luokka:  B-segmentti
Edeltäjä:  Hyundai i20 (PB)
Seuraaja:  Hyundai i20 (BC3)
Teknisesti samankaltaisia:  Kia KX Cross Kia Rio (YB) Kia Stonic
Tekniset tiedot
Pohjalevy:  Hyundai–Kia GB
Moottori:  R3 R4
Iskutilavuus:  1,0–1,4 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti 7-vaihteinen kaksoiskytkin
Toisen sukupolven i20 esiteltiin Pariisin autonäyttelyssä syksyllä 2014. Se on edeltäjäänsä 40 millimetriä pidempi kokonaispituudeltaan ja 45 millimetriä akseliväliltään, mutta 16 millimetriä aiempaa matalampi. Kolmiovista korimallia markkinoidaan coupéna. Frankfurtin autonäyttelyssä syksyllä 2015 esiteltiin lisäksi maastohenkisempi i20 Active.
Vuoden 2015 Euro NCAP -kolaritestistä i20 sai tulokseksi täydet viisi tähteä.
Vuonna 2018 tehdyt pienet uudistukset kohdistuivat etusäleikköön ja etupuskurin alaosaan. Suuremmat muutokset tehtiin takaosassa, jossa rekisterikilpi siirtyi alhaalta puskurista takaluukun kanteen valoumpioiden väliin. Uutuutena oli seitsenportainen kaksoiskytkinvaihteisto.
Hyundai i20 BC3 (2020–)

| Hyundai i20 BC3 |
| --- | --- |

Valmistustiedot
Valmistusmaa:   Intia  Turkki
Valmistaja:  Hyundai
Valmistusvuodet:  2020–
Korimalli:  5-ovinen hatchback
Luokka:  B-segmentti
Edeltäjä:  Hyundai i20 (GB)
Teknisesti samankaltaisia:  Hyundai Accent (HC) Hyundai Alcazar Hyundai Bayon Hyundai i30 (PD) Hyundai ix25 (SU2) Hyundai Venue Kia Ceed (CD) Kia Sonet Kia XCeed
Tekniset tiedot
Pohjalevy:  Hyundai–Kia K2
Moottori:  R3 R4
Iskutilavuus:  1,0–1,5 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 6-vaihteinen manuaali 7-vaihteinen kaksoiskytkin
Kolmannen sukupolven i20 oli tarkoitus esitellä Geneven autonäyttelyssä maaliskuussa 2020, mutta tapahtuma peruttiin koronavirusepidemian vuoksi.
Helmikuussa 2024 kerrottiin, että i30 N ja i20 N -mallit lopetetaan Euroopan markkinoilla. Mallit jatkavat Australian markkinoilla. Hyundain aikomuksena on korvata bensiinikäyttöiset mallit Hyundai N -sähköautoilla.
Aiheesta muualla

Kuvia tai muita tiedostoja aiheesta Hyundai i20 Wikimedia Commonsissa
Viisiovinen Hyundai i20
Ensimmäisen sukupolven facelift-malli.
Hyundai i20 Coupé
Hyundai i20 Active
Toisen sukupolven facelift-malli.
Hishult

| Hishult |
| --- | --- |
 Hishultin kirkko
 Hishult
 Koordinaatit: 56°25′37″N, 13°18′44″E 
Valtio:   Ruotsi
Lääni:  Hallandin lääni
Maakunta:  Hallanti
Kunta:  Laholm
Väkiluku (31.12.2023):  322
Hishult on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 322 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Hishult Wikimedia Commonsissa
Timorin taistelu

| n k Hollannin Itä-Intian sotaretki (1941–1942) |
| --- | --- |
 Borneo  Manado  Tarakan  Celebes  Balikpapan  Ambon  Palembang  Makassarinsalmi  Badungsalmi  Jaavanmeri  Sundasalmi  Jaava  Timor 
Timorin taistelu oli Tyynenmeren sodassa toisessa maailmansodassa Japanin ja liittoutuneiden välinen taistelu Alankomaille ja Portugalille kuuluneesta Timorin saaresta Indonesiassa. Japanilaiset nousivat maihin saarelle 19. helmikuuta 1942 ja miehittivät saaren melkein vuoden kestäneiden taisteluiden jälkeen 10. helmikuuta 1943. Taisteluissa menehtyi yli 40 000–70 000 timorilaista siviiliä.
Japanilaiset miehittivät Timorin saarta elokuuhun 1945 asti, jolloin saarta miehittäneet japanilaisjoukot antautuivat liittoutuneille Hiroshiman ja Nagasakin pommitusten jälkeen.
Jääkäripataljoona 6

Jääkäripataljoona 6 n muistomerkki paljastumassa Ilomantsin Koivuvaaran Pitkäkankaalla Rajajääkärit kunniavartiossa fanfaarien soidessa 1996.
Jääkäripataljoona 6 (JP 6) oli kesäkuussa 1941 perustettu ja 25. helmikuuta 1942 lakkautettu jatkosodan Suomen asevoimien pataljoona, joka kuului Ryhmä Oinosen 2.Jääkäriprikaatiin (2.JPr).
Perustaminen ja varustaminen

Maaselän sotilasläänin Iisalmen Suojeluskuntapiirin perustama Jääkäripataljoona 6 perustettiin Oulun läänin Pyhäjärvellä 17. kesäkuuta 1941. Perustajana ja pataljoonan ensimmäisenä komentajana oli majuri Sulo Susi. Sen muodostivat esikunta, neljä jääkärikomppaniaa sekä kranaatinheitinjoukkue, joiden vahvuus oli 27 upseeria, 127 aliupseeria ja 649 miestä.
Puolustusvoimien materiaalitilanne oli jatkosodan alkaessa huomattavasti talvisodan aikaista parempi, mutta siitä huolimatta ei yksiköitä saatu varustettua kaikilta osin määrävahvuuksien mukaisiksi. Jääkäripataljoonat pyrittiin kuitenkin varustamaan liikkuvina yksiköinä mahdollisimman hyvin.
Scania PGRT-sarja

Scania PGRT-sarja (tunnetaan myös nimellä LPGRS-sarja) on Scanian vuodesta 2004 lähtien valmistama kuorma-automallisto, joka korvasi Scania 4-sarjan. Kirjaimet PGRT tulevat ensimmäisen mallisukupolven mallisarjoista. Vuonna 2016 esitellyssä toisen sukupolven mallistossa on mallisarjat L, P, G, R ja S.
Ensimmäinen sukupolvi (PGRT, 2004–2018)

| Ensimmäinen sukupolvi |
| --- | --- |
 Scania P230
Valmistustiedot
Valmistusmaa:   Alankomaat  Ranska  Ruotsi
Valmistaja:  Scania
Valmistusvuodet:  2004–2018
Edeltäjä:  Scania 4-sarja
Polttoaine:  diesel
Ensimmäisen sukupolven mallistosta ensimmäisenä esiteltiin kaukoliikenteeseen tarkoitettu R-sarja keväällä 2004. Noin 65 prosenttia osista oli samoja kuin edeltäneessä 4-sarjassa, mutta hytti ja sisustus olivat uudet ja myös teknisiä parannuksia oli tehty. Malli valittiin Vuoden kuorma-autoksi 2005. Myöhemmin samana vuonna esiteltiin lähinnä jakeluliikenteeseen suunniteltu P-sarja ja nokallinen T-sarja, joka kuitenkin poistui mallistosta jo syksyllä 2005, sillä se ei mennyt kaupaksi odotetulla tavalla. T-sarja jäi viimeiseksi eurooppalaisen kuorma-autonvalmistajan tarjoamaksi nokalliseksi malliksi. Syksyllä 2007 Scania esitteli G-sarjan, joka sijoittuu P- ja R-sarjojen väliin.
Vuonna 2009 mallistoa uudistettiin, näkyvimmin keulan ilmeen osalta. Ohjaamoon tuli uudet mittaristot, ja asiakkaalla oli nyt mahdollisuus valita erilaisten vaihtoehtojen väliltäselvennä. Uudistettu R-sarja valittiin jälleen Vuoden kuorma-autoksi 2010.
Toinen sukupolvi (LPGRS, 2016–)

| Toinen sukupolvi |
| --- | --- |
 Scania R500
Valmistustiedot
Valmistusmaa:   Ruotsi  Venäjä
Valmistaja:  Scania
Konserni:  Volkswagen Group
Valmistusvuodet:  2016–
Moottori, voimansiirto ja alusta
Moottori:  R5 R6 V8
Iskutilavuus:  6,7–16,4 l
Teho:  220 – 770 hv
Polttoaine:  diesel
Vetotapa:  4×2 4×4 6×2 6×4 6×6
Vaihteisto:  8-vaihteinen 8+1-vaihteinen 12-vaihteinen 12+2-vaihteinen
Toisen sukupolven mallistossa on täysin uudelleen suunniteltu hytti ja ohjaamo. Elokuussa 2016 esiteltiin ensimmäisinä kaukokuljetuksiin tarkoitetut R-sarja ja S-sarja, joista jälkimmäisessä on täysin tasainen ohjaamon lattia. Täysin uusi mallisarja on erittäin matala L-sarja, joka esiteltiin vuoden 2017 lopulla. Se on suunniteltu ruuhkaiseen kaupunkiympäristöön, missä kuljettaja joutuu usein nousemaan ulos ohjaamosta.
Moottorivaihtoehtoina ovat kuusisylinteriset 6,7- ja 12,7-litraiset, viisisylinterinen 9,3-litrainen ja 16,4-litrainen V8, joiden saatavuus vaihtelee mallisarjasta riippuen. Voimansiirroksi on valittavissa 8- tai 8+1 (lisäryömintävaihde) -vaihteinen aluevaihteisto tai 12- tai 12+2 (kaksi lisäryömintävaihdetta) -vaihteinen aluejakajavaihteisto. Kahdeksanvaihteinen aluevaihteisto ja molemmat aluejakajavaihteistot ovat saatavana myös automatisoituina Opticruise-vaihteistoina.
Ensimmäisenä kuorma-autonvalmistajana maailmassa Scania esitteli uuden mallistonsa yhteydessä sivuturvatyynyverhon. Se on suunniteltu antamaan lisäsuojaa erityisesti kuorma-auton kaatumistilanteessa, joka on kuorma-auton matkustajille erityisen vaarallinen onnettomuustyyppi auton ja maan väliin puristuksiin jäämisen riskin vuoksi. Sivuturvaverho on saatavana joko pelkästään kuljettajan puolelle tai molemmille puolille ohjaamoa.
Aiheesta muualla

Kuvia tai muita tiedostoja aiheesta Scania PGRT-mallisto (2004) Wikimedia Commonsissa
Kuvia tai muita tiedostoja aiheesta Scania LPGRS-mallisto (2016) Wikimedia Commonsissa
Scania R500
Scania T420
Scania G400
Scania S730
Scania P280
Scania L320
Meriniitty

Meriniitty on Salon kaupunginosa keskustasta Halikonlahdelle päin. Alue rajoittuu rantarataan, Salonjokeen ja seututiehen 110.
Palvelut

Kaupunginosassa on hotelli, kahvila, autoliikkeitä ja rautakauppa.
Historiaa

Meriniityn kaupunginosa ollut alkuaan Joensuun kartanon omistamaa peltoa.
Alue kaavoitettiin teollisuusalueeksi, ja sinne on rakennettu suuri määrä teollisuushalleja. Alueen suurimpana työnantajana oli Nokian matkapuhelintehdas. Nykyisin alueella toimii enimmäkseen salolaisia pk-yrityksiä.
Ränneslöv

| Ränneslöv |
| --- | --- |
 Ränneslövin kirkko
 Ränneslöv
 Koordinaatit: 56°27′13″N, 13°03′52″E 
Valtio:   Ruotsi
Lääni:  Hallandin lääni
Maakunta:  Hallanti
Kunta:  Laholm
Väkiluku (31.12.2023):  464
Infobox OKVirheellinen NIMI-arvo: 
Ränneslöv on taajama Laholmin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 464 asukasta vuoden 2023 lopussa.
Tunnettuja henkilöitä

Karl-Johan Johnsson (s. 1990), jalkapallomaalivahti
Aiheesta muualla

Kuvia tai muita tiedostoja aiheesta Ränneslöv Wikimedia Commonsissa
Peugeot 3008

Peugeot 3008 on Peugeot’n vuodesta 2009 lähtien valmistama crossover-tyyppinen henkilöautomalli. Toisen sukupolven mallin pohjalta on suunniteltu Dakar-rallia varten Peugeot 3008 DKR.
Peugeot 3008 I (2009–2016)

| Peugeot 3008 I |
| --- | --- |

Valmistustiedot
Valmistusmaa:   Kiina  Malesia  Ranska
Valmistaja:  Peugeot
Konserni:  Groupe PSA
Valmistusvuodet:  2009–2016
Korimalli:  5-ovinen crossover
Luokka:  J-segmentti
Seuraaja:  Peugeot 3008 II
Teknisesti samankaltaisia:   PF2-pohjalevyn mallit * Citroën Berlingo II Citroën C4  Citroën C4 Picasso I  DS 4  DS 4S  DS 5  DS 5LS  DS 6  Peugeot 307  Peugeot 308 I  Peugeot 408 I  Peugeot 5008 I  Peugeot Partner II  Peugeot RCZ  
Tekniset tiedot
Pohjalevy:  PSA PF2
Moottori:  R4
Iskutilavuus:  1,6–2,0 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali 6-vaihteinen manuaali 6-vaihteinen robotti 6-vaihteinen automaatti
Ensimmäisen sukupolven Peugeot 3008 tuli markkinoille vuonna 2009. Suuri osa tekniikasta on yhteistä Peugeot 308 -mallin kanssa.
Vuoden 2009 Euro NCAP -kolaritestistä 3008 sai tulokseksi täydet viisi tähteä.
Mallin ulkoasua muokattiin syksyllä 2013 vastaamaan uusien Peugeot-mallien ilmettä. Uusittu 3008 esiteltiin yleisölle Frankfurtin autonäyttelyssä.